Source: https://e-juridic.manager.ro/articole/dosarul-elenei-udrea-suspendat-iccj-sesiseaza-cjue-cu-trei-intrebari-25945.html
Timestamp: 2019-12-10 07:44:31+00:00
Document Index: 24533009

Matched Legal Cases: ['ICCJ ', 'ICCJ ', 'Articolul 19', 'articolul 325', 'articolul 1', 'articolul 2', 'Articolul 47', 'CCR ', 'ICCJ ', 'ICCJ ']

Inalta Curte de Casatie si Justitie (ICCJ) a hotarat sesizarea Curtii de Justitie a Uniunii Europene (CJUE) in procesul in care Elena Udrea solicita anularea condamnarii primite in dosarul "Gala Bute".
ICCJ a sesizat CJUE privind completurile de 5 judecatori in dosarul in care Elena Udrea cere anularea condamnarii din "Gala Bute". ​Este vorba despre trei intrebari legate de deciziile Curtii Constitutionale privind completurile de 5 si care afecteaza si dosarele de fraude cu fonduri europene. Totodata, judecarea contestatiei in anulare a fost suspendata pana la solutiile oferite de CJUE.
Hotararea de suspendare a procesului poate fi atacata cu recurs, dar decizia de sesizare a CJUE este definitiva. Decizia de adresare a intrebarilor a fost luata cu 3 voturi "pentru" si 2 "impotriva".
Intrebarile pe care ICCJ le-a adresat CJUE sunt urmatoarele:
Articolul 19 alin. 1 din TUE, articolul 325 alineatul (1) TFUE, articolul 1, alineatul 1, literele a) si b) si articolul 2, alineatul 1 din Conventia elaborata in temeiul articolului K3 din Tratatul privind Uniunea Europeana, privind protejarea intereselor financiare ale Comunitatilor Europene si principiul securitatii juridice trebuie interpretate in sensul ca se opun adoptarii unei decizii de catre un organ exterior puterii judecatoresti, Curtea Constitutionala a Romaniei, care sa aprecieze asupra legalitatii compunerii unor complete de judecata cu consecinta crearii premiselor necesare admiterii unor cai extraordinare de atac impotriva hotararilor judecatoresti definitive pronuntate intr-un interval de timp?
Articolul 47, alineatul 2 din Carta drepturilor fundamentale a Uniunii Europene trebuie interpretat in sensul ca se opune constatarii de catre un organ exterior puterii judecatoresti a caracterului lipsit de independenta si impartialitate al unui complet din care face parte un judecator avand functie de conducere si care nu a fost desemnat aleatoriu, ci in baza unei reguli transparente, cunoscute si necontestate de parti, regula aplicabila in toate cauzele completului, respectiv hotararea adoptata fiind obligatorie potrivit dreptului intern?
Aplicarea prioritara a dreptului Uniunii trebuie interpretata in sensul ca permite instantei nationale sa inlature aplicarea unei decizii a instantei de contencios constitutional, pronuntata intr-o sesizare vizand un conflict constitutional, obligatorie in dreptul national?
Dosarul "Gala Bute" i-a adus fostului ministru al Turismului, Elena Udrea, o condamnare definitiva la sase ani de inchisoare, insa decizia CCR privind constituirea completurilor de 5 judecatori de la ICCJ a constituit drept motiv pentru contestarea acestor pedepse.
Finalmente, ne reamintim faptul ca CEDO a oferit deja o solutie in acest sens, dar este posibil ca CJUE sa nu tina cont de aceasta.
Votati articolul "Dosarul Elenei Udrea, suspendat. ICCJ sesiseaza CJUE cu trei intrebari":